cyanic-selkie/wikianc huggingface dataset:
Mekongeiner
Treet er oppreist, tettvokst, blir inntil 1-20 meter høyt. Nålene er tette og skjellaktige, grågrønne i grupper av 3, og inntil 8 mm lange. Den er oftest særbu, med hann- og hunnblomster på separate individer.
Frøkonglene modner til brun-røde eller purpur-svarte, inntil 5-10 mm lange bær, runde eller ovale. Hannkonglene inntil 3 mm store.
Jesé Rodríguez
Jesé Rodríguez Ruiz (født 26. februar 1993) er en spansk fotballspiller som spiller for den italienske klubben.
Spillestilen hans har flere likhetstrekk til den portugisiske stjernen Cristiano Ronaldo. Han er et produkt av Real Madrids cantera og debuterte for A-laget i 2011. Han ble promotert til A-laget av Carlo Ancelotti i forkant av 2013-14 sesongen.
Kurérhund
Kurérhunder var viktige brukshunder for både militære og sivile krefter fram til og med 1. verdenskrig, men siden har andre former for kommunikasjon mer og mer tatt over jobben disse hundene utførte.
En kurérhund fikk trening i å bringe beskjeder ol. mellom to punkter, som oftest mellom to hundeførere. Slike hunder ble benyttet på begge sider i en krig, for eksempel til å bringe viktige beskjeder og medisiner mellom framskutte styrker og kommandosentralen. Også Røde Kors benyttet slike hunder i sin tjeneste. Hundene var trent i å krysse over åpent lende i såvel bomberegn som kryssild og branner. Hundetypene som ble valgt måtte derfor være utholdende, uredde, tøffe, pågående og iherdige. Britene benyttet ofte terriere, som f.eks. airedaleterrier. Tyskerne, på sin side, benyttet gjerne pinscher, schnauzer eller schäferhund.
Wells County (Indiana)
Wells County er et fylke i den amerikanske delstaten Indiana.
NM i bandy for damer 2005
'''Det 22. Norgesmesterskapet i bandy for damer''' ble vunnet av Stabæk etter finaleseier 11-5 over Bergen. Stabæk vant også seriespillet.
Tabell
En tredjedel av seriekampene pluss sluttspillet ble spilt som 7er-bandy. Det øvrige seriespillet ble spilt som rinkbandy.
Semifinaler
Lørdag 5. mars Marienlyst stadion, Drammen
Søndag 6. mars Marienlyst stadion, Drammen
Finale
Søndag 6. mars, Marienlyst stadion, Drammen. Dommere: Jørgen Skaar, Hauger og Haakon Hallingstad, Konnerud.
Lagledere: Jon Østensen og Lars Bjølgerud.
Toverud kraftstasjon
Toverud kraftstasjon er et vannkraftverk ved Toverud på vestsiden av Randsfjorden i Gran kommune i Innlandet. Verket stod ferdig i 1915. Den er tegnet av arkitekt Heiberg. Kraftstasjonen er oppført av byggmester Joh. Olsen i teglstein fra Onsaker teglverk. Transport av alle materialer og stein foregikk med båt for det fantes ingen vei forbi Toverud på denne tiden.
Tomta til Toverud kraftstasjon ble kjøpt av Hadeland elektrisitetskomite i 1913. Tidligere hadde Engnæs Tresliperi som ble etablert 1895 benyttet vannkraft fra Toverudfossen til drift og lys i tresliperiet. Tresliperiet lå ved Sortungselvas utløp ca. 600 m sør for kraftverket. I 1913 ble tresliperiet nedlagt og kommunene kjøpte tomta og rettighetene til Toverudfossen.
I Toverud kraftstasjon er det fortsatt drift og kraftstasjonen inneholder i tillegg Hadeland Energimuseum.
Kraftverket ble ombygget i 1989 og eies av Hadeland Kraftproduksjon AS.
Verket utnytter et fall på 236 meter fra reguleringsmagasinet i Sortungen til Randsfjorden.
Det er installert en francisturbin på 6 MW. Midlere årsproduksjon er på 17 GWh.
Implosiver
Implosiver er plosive konsonanter (og av og til affrikater) med en kombinasjon av glottalsk ingressive og pulmonisk egressive luftstrømmer.
I det internasjonale fonetiske alfabetet uttrykkes implosiver med tegnet til en plosiv med en krok på toppen:.
Kari Werner Øfsti
Øfsti startet som programsekretær i NRK Trøndelag i 1972 og var redaksjonssjef fra 1980 til 1983. I perioden 1983 til 1987 var hun distriktssjef.
Fra 1987 og fram til 1990 var hun programredaktør i NRK P2, før hun fra 1990 til 1992 var assisterende programdirektør. Hun arbeidet som assisterende radiodirektør for NRK Radio og var kanalsjef for NRK P1 fra 1992 til 2000. Fra 2000 til 2003 var hun direktør for NRKs programvirksomhet i Trondheim. Fra 2003 til 2007 var hun Kringkastingssjefens stedfortreder.
Fra 2008 og til sin død i 2011 var hun styreleder i Trondheim Symfoniorkester, hun satt også i styret for Adresseavisen AS.
Marechal Thaumaturgo
Marechal Thaumaturgo er en kommune i delstaten Acre i nordregionen av Brasil.
Teateråret 1829
Teateråret 1829 er en oversikt over hendelser, verk, fødte og avdøde personer med tilknytning til teater i 1829.
Anaespogonius
Anaespogonius er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten er kjent fra Sichuan, Taiwan og Japan.
Plassedammen
Plassedammen er en innsjø på Krokskogen i Hole kommune i Viken. Den er en del av Sandviksvassdraget, og har navn etter Mattisplassen, en finnplass ved nordenden av vannet, ryddet av finnen Mattis Eriksen omkring år 1650. Fra Lommedalen går det en skogsbilvei opp til Plassedammen.
Steindemningen ved utløpet ble anlagt i 1920, for oppmagasinering av vann til Bærums Verks kraftstasjon i Spikerbrukfallet.
Forkle
Et forkle (i flertall forklær) er et klesplagg. Det brukes utenpå andre klær fra midjen og ned og knytes rundt livet. Det kan også dekke brystet, og i noen tilfelle gå rundt kroppen. Det brukes primært som beskyttelse for klærne under, og er historisk sett et tradisjonelt kvinneplagg både til hverdag og fest. Kvinnebunader har ofte et forkle. De fleste forklær er laget av tekstiler, men kan også være av lær, plast eller andre materialer. Et blyforkle kan brukes som beskyttelse mot radioaktivitet.
Blant yrkesutøvere som bruker forkle er slaktere, smeder og skomakere. I tillegg til å beskytte, har de lommer for oppbevaring av verktøy. Et spikerforkle brukes av snekkere og tømrere for oppbevaring av spiker og verktøy. I kokkebransjen kalles forkleet forstykke.
Encephalus
Encephalus er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Forholdsvis små (gjerne 1,5-3 millimeter lange), korte og brede, mørke kortvinger. Hodet er ganske bredt med runde, litt utstående fasettøyne. Føttene er fire-leddete.
Levevis
Disse små kortvingene er særlig knyttet til kjuker som vokser på trær, der de spiser andre insekter og midd. Kanskje spiser de også noe soppsporer. De flyr godt og fanges ofte i feller for flyvende insekter.
Julie Bergan
Julie Bergan (født 12. april 1994 i Skien) er en norsk sanger og låtskriver. Hun er kjent for sin låt «Arigato», men flere kjenner også til henne gjennom vennskapet med norske Astrid S.
Karriere
Julie Bergan startet sin karriere i 2012 med låta «Supernova», som hun spilte inn sammen med norske Cir.Cuz. Låten lå på norske topplister i totalt 16 uker i 2012 og 2013, og oppnådde femteplass som beste plassering. Hun deltok deretter i Melodi Grand Prix 2013 med låten «Give A Little Something Back», som hun skrev sammen med Ben Adams og Sara Skjoldnes. Hun gikk ikke videre fra semifinalen i Steinkjer det året.
I 2013 inngikk hun kontrakt med Warner Music Norway,. Samarbeidet med Warner Music Norway ble avsluttet i 2023. I 2013 ga hun ut «Undressed» sammen med Idol-deltager Astrid S.
NM i bandy for damer 2004
Semifinaler
lørdag 6. mars, Hauger, Bærum
Julie Bergan
2014-2018
Fra perioden 2014–2016 ga hun ut flere singler og hadde flere konsertopptredener. Hun var også på flere turneer, blant annet på VG-lista-turneen 2016. Flere av låtene solgte til både gull og platina i Norge,  men det var ikke før singelen «Arigato» ble gitt ut våren 2016 at hun ble kjent utenlands. Låten toppet norske lister, og lå på VG-lista i 20 uker. Den kom også på femteplass på den offisielle svenske hitlisten. Hun hadde skrevet «Arigato» sammen med blant annet norske Kid Joki. Låten ble nominert til flere priser, blant annet til årets låt under Spellemannprisen 2016.
I 2016 var hun med på NRK P3s remix-prosjekt. Remixen av «Attitudeproblem» av Karpe Diem ble laget sammen med flere andre kvinnelige artister.
For musikkåret 2017 ble hun booket til bransjefestivalen by:Larm og til flere andre norske festivaler.
NM i bandy for damer 2004
Finale
Lagleder: Gro Jørgensen
Julie Bergan
2014-2018
I 2018 bidro hun sammen med Alan Walker og Senguri på K-391s låt «Ignite» som ble de nominert til Spellemannprisen 2018 i klassen årets låt, en utdeling hun selv ledet sammen med Tarjei Strøm. Senere ble Walkers debutalbum Different World gitt ut med sangen I Don't Wanna Go, der hun også spilte vokalen.
I 2018 ga hun ut debutalbumet Turn On the Lights. Hun dro senere på It's Lit-turneen sin. 19. oktober 2018 ble singelen U Got Me og 1. mars 2019 ga den ut STFU. 15. mars 2019 ble I'll Be Fine Somehow utgitt sammen med Benjamin Ingrosso. I mai ble Don't Give Up On Me Now utgitt sammen med R3hab og Outlaw, og sommeren 2019 la hun ut på en Hard Feelings-turné som tok henne over hele Europa.
3. januar 2020 ga hun ut singelen Kiss Somebody sammen med SeeB og i juli 2020, midt under Corona-lockdownen, slapp Bergan sin nye singel Commando. Tittelen er kallenavnet deres, gitt til dem av lokalbefolkningen når de er på ferie. Musikkvideoen til sangen ble sydd sammen fra individuelle fandansevideoer. I juli kom hennes andre samarbeid med SeeB med tittelen Don't You Wanna Play, det tredje fulgte i 2022 med Always Will, sangen ble skrevet av blant andre Mimi Webb. I 2020 ga hun ut sitt andre album Hard Feelings, deler som hun tidligere hadde gitt ut i 2 EP-er, Hard Feelings Ventricle 1 & 2. Albumet er kun tilgjengelig digitalt. En del av dette var singelen One Touch som Bergan skrev sammen med Dagny.
Om sommeren deltok hun i Norwegian Haik Show, hvor artister presenteres og deretter holde konsert. I november 2021 ga David Guetta ut sangen Family, som var ment å vise samholdet i musikkindustrien i Corona-perioden. Ulike sangere fra hele verden tok over sangdelen og Julie Bergan sang den skandinaviske versjonen.
I begynnelsen av 2022 åpnet hun og venner treningsstudioet Crewtrening i Oslo, hvor hun nå trener selv og også holder kurs. På Spellmannprisen 2022 offentliggjorde hun forholdet til Yunus Daar. De to har kjent hverandre lenge.
I høst ønsket Alan Walker å gi ut sangen Ritual med Julie Bergan, som hun også var med på å skrive, men det oppsto en tvist. Walker ønsket ikke å dele rettighetene til sangen med henne, så sangen ble gitt ut med forskjellige tekster og sanger. Du kan fortsatt se henne i musikkvideoen.
17. mars 2023 ble hennes første nye singel, Diamonds, gitt ut etter nesten 2 år på hennes eget plateselskap. Bergan hadde startet sitt eget plateselskap Karate Records og delt seg fra Warnermusic.
Nikolas Kuvung
Nikolas Kuvung (født 1140, død 1217) var en norsk høvding av Giskeætten. Han spilte en viss rolle i borgerkrigstiden i Norge som tilhenger av kong Magnus Erlingsson.
Nikolas var sønn av Pål Skofteson på Giske og dermed sønnesønn av korsfareren Skofte Ogmundsson. I borgerkrigstiden var Nikolas kong Magnus Erlingssons lendmann. Etter kongens død i 1184 synes han å ha trukket seg tilbake fra det politiske liv. I stedet trådte hans sønn Pål Flida frem som en tilhenger av Skule jarl.
I Magnus Erlingssons saga fortelles det at Nikolas var den som fanget Harald, sønn av Sigurd Munn og dennes kusine, Sigurd Jorsalfares datter Kristin Sigurdsdatter. Nikolas førte Harald til Bergen og utleverte ham til Erling Skakke, far til kong Magnus og Haralds stefar. Erling Skakke ønsket ikke at stesønnen Harald skulle true hans sønns krav på tronen, og lot Harald halshugge på Nordnes i Bergen.
Mâncio Lima
Mâncio Lima er en kommune i delstaten Acre i nordregionen av Brasil.
Espedalen
Gruvedrift var viktig sysselsetning i Espedalen to perioder: på 1600-tallet etter kobber og på 1800-tallet etter nikkel. Gamle gruveinnganger kan sees flere steder i dalen. I nordenden av det 13 km lange Espedalsvannet finnes rester etter smelteverk og bosetning fra gruvetiden.
Gamle fangstgraver kan også sees ved nordenden av Espedalsvannet.
I Espedalen finnes Norges største samling av store jettegryter – Helvete.
Historie
Det første bruket i dalen het Maribua og ble kjøpt av en kvinne ved navn Mari i begynnelsen av 1700-tallet. På den tiden var dalen eid av forsvaret, men i rundt 1770 ble hele dalen kjøpt av en kvinne ved navn Anne Olsdatter Espedalen (kalt Dale-enka) for 60 daler. Ved tiden rundt kjøpet fantes det 5 bruk – Dalen, Dalbakken, Strand, Megrund og Maribu. Maribu var det eneste bruket som ikke var med på kjøpet. Dale-enka hadde 3 døtre som fikk hvert sitt bruk (Dalen, Dalbakken og Megrund)
Hans Seger
Hans Seger (født 28. august 1864 i Neurode, død 15. august 1943 i Breslau) var en tysk arkeolog.
Seger ble assistent ved Museum schlesischer Altertümer i Breslau 1890 og leder for de historiske samlingene i 1899. Han var direktør for byen Breslaus kunstsamling og professor ved Breslaus universitet fra 1908.
På grunn av sin objektivitet og saklighet inntok Seger en sentral stilling innen den arkeologiske forskningen. Sammen med Schurchhardt og Schumacher grunnla og utga han i 1909 Prähistorische Zeitschrift.
Jörgen Lundgren
Jörgen Lundgren er en svensk tidligere fotballspiller. Lundgren, som var forsvarsspiller, spilte seriekamper for Malmö FF fra 1989 til 1992.
Amanda Jean Kvakland
Kvakland er en dreven cellospiller og snakker flytende engelsk.
Tysklands Grand Prix 2010
Tysklands Grand Prix 2010 (offisielt navn: LXXI Großer Preis Santander von Deutschland) var et Formel 1-løp som ble arrangert 25. juli 2010 på Hockenheimring i Tyskland. Det var den ellevte runden i Formel 1-sesongen 2010. Løpet ble vunnet av Ferrari-føreren Fernando Alonso etter at teamkameraten Felipe Massa kontroversielt slakket av og slapp Alonso forbi til ledelse på runde 49. Ferrari fikk senere en bot av FIA på USD 100 000 for brudd på regelen som forbyr teamordre.
Kvalifisering
Noter til tabellene:
Løpet
Noter til tabellene:
Randsfjordmuseene
Museet består av formidlingsarenaene Kittilbu Utmarksmuseum i Gausdal Vestfjell, Lands Museum på Dokka i Nordre Land, Hadeland Folkemuseum på Tingelstadhøgda i Gran kommune og Hadeland Bergverksmuseum på Grua i Lunner kommune. Selskapet forvalter eiendommer og kulturmiljøanlegg i Viken og Innlandet, og eies av 6 kommuner og 3 museumslag i Hadeland, Land og Gausdal.
Randsfjordmuseet er en del av Opplandsarkivet og tilbyr bygningsvernrådgivertjeneste. Museets venneforeninger og museumslag er viktige medspillere og støttespillere, og bidrar til det frivillige arbeidet ved museet.
Randsfjordmuseet arbeider med naturhistorie, kulturhistorie og samfunn, og synliggjør sammenhengene mellom disse fagfeltene. Museet inviterer til innsikt og refleksjon over distriktenes mangfoldige historie(r) og arbeider for å bidra til utviklingen av et raust og inkluderende samfunn.
Randsfjordmuseet dokumenterer og formidler kunnskap som setter samtiden i et historisk perspektiv. Museet ønsker å påvirke samfunnsutviklingen og må derfor engasjere oss i vår tids kulturelle kompleksitet, utfordre eksisterende fortellinger om fortiden og være bevisst vår definisjonsmakt.
Giacomo Simonetta
Giacomo Simoneta  (født 1475 i Milano, død 1. november 1539 i Roma) var en av den katolske kirkes kardinaler, og var tilknyttet Den romerske kurie.
Brenninga naturreservat
Brenninga naturreservat er et skog- og våtmarksområde på Finnskogen, omtrent 17 kilometer nordøst for Flisa i Åsnes kommune.
Giacomo Simonetta
Han var biskop av Pesaro 1528–1535, og deretter av Perugia 1535–1538 og av 1536–1537 (fratrådte til fordel for sin nevø Ludovico Simoneta) og deretter Sutri og Nepi 1538–1539.
Pave Klemens VII overdro til ham den oppgave han opprinnelig hadde gitt til Paolo Capizzuchi (som ikke lenger var i Roma) om å granske kong Henrik VIII av Englands ekteskapssak. Simoneta kom til den konklusjon at ekteskapet ikke kunne erklæres ugyldig.
Brenninga naturreservat
Halvparten av området ligger i mellomboreal vegetasjonssone, den andre halvparten i sørboreal sone. Området domineres i sør av fuktig granskog, mens furu vokser på kanter og holmer i myrområdet nordenfor. Området har stor betydning for biologisk mangfold, og det er funnet en rekke rødlistearter her, blant annet gubbeskjegg, sprikeskjegg og rynkeskinn Det finnes grøfter fra tidligere drenering av myra mot øst.
Plante- og dyrelivet er vernet mot skade og ødeleggelse. Motorisert ferdsel er forbudt. Sykling og ridning er heller ikke tillatt.
Giacomo Simonetta
Han ble utnevnt til kardinal i mars 1535 av pave Paul III under hans andre konsistorium. Han var en ivrig forkjemper for kirkelig reform, og satt i 1535 en kommisjon for dette formål (de øvrige medlemmer var kardinalene Giovanni Piccolomini, Lorenzo Campeggio, Girolamo Ghinucci, Gasparo Contarini, Alessandro Cesarini og Rodolfo Pio de Carpi). Deretter satt han i en kardinalskommisjon som i 1538 arbeidet konkret med planer om et reformkonsil (de øvrige medlemmene var  Giovanni Domenico de Cupis, Lorenzo Campeggio, Girolamo Ghinucci, Gasparo Contarini, Gian Pietro Carafa, Giacomo Sadoleto, Alessandro Cesarini og Reginald Pole).
Han var onkel til kardinal Ludovico Simoneta (kreert 1561).
Marie-Ève Beauchemin
Marie-Ève Beauchemin (født 13. oktober 1988) er en canadisk vektløfter som konkurrerer i -69 kg. Hun representerte landet sitt under Sommer-OL 2012 i London, der hun kom på 8.-plass.
Stelling Minnis
Landsbyen har en gammel vindmølle som er tilgjengelig for publikum i sommermånedene. Det holdes et årlig marked rett utenfor landsbyen.
Etymologi
Stelling var en landsby fra Stelling minnis. En minnis var et felles beiteområde i middelalderen som var ryddet fra skogfylte skråninger på de høye åsene i Kents gresskledde landområder. Ordet minnis er antatt å være avledet fra det angelsaksiske (ge)maennes som betyr «felles beiteland». Det har blitt foreslått at disse områdene, som var karakteristiske for de høyere områdene av Kent Downs, utgjorde store områder av felles, ikke inngjerdet og udyrket gressland, det som på norsk kalles for en allmenning. På 1600-tallet ble de fleste av disse fellesområdene tatt fra småbøndene av godsherrer og innlemmet i herregårdenes landeiendommer. Loven som tillot dette tok de fleste minnies i Kent, men vanlige folk beholdt tilgangen til Stelling Minnis, og landsbyen som vokste fram fikk sitt navn fra dette området.
Tommy Marø
Tommy Marø (født 1964) er en grønlandsk politiker (S). Hans politiske karriere startet i 1997 da han ble valgt inn i kommunestyret i Qaqortoq kommune. Her har han vært både ordfører og senere varaordfører. To år senere, i 1999, ble han første gang valgt inn på Grønlands Landsting. Fra 2005 til 2009 var han Grønlands kultur-, utdannelses-, forsknings- og kirkeminister.
Plácido de Castro
Plácido de Castro er en kommune i delstaten Acre i nordregionen av Brasil.
Whitley County (Indiana)
Whitley County er et fylke i den amerikanske delstaten Indiana.
GE Healthcare
GE Healthcare er en del av det amerikanske General Electric-konsernet, og omsetter for ca. 17 mrd. USD årlig fordelt på ca. 47000 ansatte verden over. GE Healthcare utvikler, produserer og selger et stort spekter av produkter og tjenester rettet mot helsesektoren - bl.a. MR, CT, PET, SPECT og Ultralydmaskiner, kontrastmidler og nukleærmedisinske substanser, samt IT-løsninger for kommunikasjon av bilder, diagnose og pasientoppfølging samt pasientovervåkingssystemer. GE Healthcares løsninger sikter mot å kunne stille diagnose av f.eks kreft, hjerte- og karsykdommer og nevrologiske lidelser på tidligst mulige stadium - å se ting på nye måter - slik at en eventuell behandling kan startes så tidlig som mulige i sykdomsforløpet.
GE Healthcare i Norge
GE Healthcares historie i Norge strekker seg så langt tilbake i tid som til 1874, da farmasøyten Morten Nyegaard dannet Nyegaard & Co (Nyco) – det firmaet som senere ble til Nycomed. Virksomheten flyttet til nytt syv-etasjers nybygg i Nydalen (1940). , og hovedkontoret for både GE Healtcare Norge og GE Norge ligger i Nydalen / Storo i Oslo. I 1997 dannet Nycomed fra Norge og Amersham fra England Nycomed Amersham – som noen år senere skiftet navn til Amersham Health. I 2004 kjøpte GE Amersham Health og den nye enheten ble  kalt GE Healthcare AS.
GE Healthcare har  totalt ansatt om lag 1400 personer i Norge innenfor forskning, utvikling, produksjon, service, markedsføring & salg – fordelt ut over landet på følgende steder: Lindesnes, Horten, Oslo & Kjeller.
Lindesnes fabrikker er verdens største produsent av "virkestoff" for kontrastmidler – substanser som bidrar til kontrastforsterkning. På Kjeller og i Oslo foregår forskning og utvikling på denne typen legemidler samt produksjon av disse for bruk i sykehus og klinikker verden over. Ut fra Kjeller forsynes norske sykehus som har nukleærmedisinske avdelinger med radioaktive substanser for dette formålet.
I mai 2008 ble det besluttet å legge ned virksomheten på Kjeller innen utgangen av året. Det innebærer at produksjonen av radiofarmaka nedlegges, mens forskning og utvikling flyttes til Storo. PET-senteret på Rikshospitalet vil videreføres.
I Horten ligger GE Vingmed Ultrasound – som også er en del av GE Healthcare. Her utvikles meget avanserte ultralydmaskiner for diagnostisering av hjertelidelser.
I samarbeid med Rikshospitalet i Oslo og Haukeland Sykehus i Bergen driver GE Healthcare for tiden en utstrakt preklinisk forskning innen tidlig kreftdiagnose.
Liste over kirker i Stavanger
Liste over kirker i Stavanger. Listen viser godkjende kirker i Den norske kirke og andre kristne kirkebygg i Stavanger.
White County (Indiana)
White County er et fylke i den amerikanske delstaten Indiana.
Fylket ble opprettet og fikk fulle rettigheter (organized) i 1834.
Bosporos
Bosporos (gresk: Βόσπορος; tyrkisk: Boğaziçi) er stredet som deler den europeiske delen (Rumeli) og den asiatiske delen (Anadolu) av Tyrkia, og forbinder Marmarahavet (Marmara Denizi) med Svartehavet (Karadeniz). Bosporos sammen med Marmarahavet og stredet ved Dardanellene i sørvest utgjør til sammen det tyrkiske stredet. Som verdens smaleste stred som benyttes for internasjonalt farvann for skipsfart, forbinder Bosporos Svartehavet med Marmarahavet (som igjen er knyttet til Egeerhavet ved Dardanellene), og dermed til Middelhavet.
Bosporos' omfang er definert av forbindelseslinjene mellom fyrtårnene Rumeli Feneri og Anadolu Feneri i nord og mellom Ahırkapı Feneri og Kadıköy İnciburnu Feneri i sør. Mellom dette omfanget er stredet 31 km lang og med en bredde på 3,329 meter ved den nordligste inngangen og 2,826 meter ved den sørlige inngangen. Dens største bredde er 3,420 meter som strekker mellom Umuryeri og Büyükdere Limanı, og den minste bredden er 700 meter mellom Kandilli Point og Aşiyan.
Dybden til Bosporos varierer fra 13 til 110 meter i midtstrømmen, og med en gjennomsnittlige dybde på 65 meter. Det dypeste stedet er mellom Kandilli og Bebek med 110 meter. De grunneste stedene er utenfor Kadıköy İnciburnu på den nordvendte ruten med 18 meter og utenfor spissen av Aşiyan på sørvendte ruten med 13 meter. Det gylne horn er en elvemunning utenfor hovedstredet som har fungert som en festningsgrav for å beskytte det gamle Konstantinopel fra angrep foruten også å gi en skjermet ankerplass for den osmanske marine fram til 1800-tallet.
Det meste av kysten langs stredet er tett befolket. Stredet deler Istanbul i to. Byen har, med sitt storbyområde, en befolkning på over 14 millioner innbyggere (2014). Den strekker seg mot innlandet i begge retninger.
Det går tre broer over og to tunneler under Bosporos.
Forbindelser
Det går tre broer over Bosporos. Den første, Boğaziçibrua (Bosporos I) er 1074 meter lang og ble åpnet i 1973. Den andre, Fatih Sultan Mehmed-brua (Bosporos II) ligger rundt fem km lenger nord og er 1090 meter lang. Den ble åpnet i 1988. Den tredje brua, den 1408 meter lange Yavuz Sultan Selim-brua med åtte kjørefelt og dobbeltspor for jernbane, ble innviet 26. august 2016. En jernbanetunnel, Marmaray, åpnet 29. oktober 2013. Ca. 1400 m av tunnelen går under stredet, med en dybde på rundt 55 meter.
Den 5,4 km lange Eurasiatunnelen hadde offisiell åpning 20. desember 2016 og forbinder Kazlıçeşme på den europeiske siden med Göztepe på den asiatiske siden. Den har ett løp med to etasjer for biltrafikk, og krysser Bosporos under havbunnen. Tunnelen ligger omtrent 1 km sør for den undersjøiske jernbanetunnelen Marmaray. Eurasiatunnelen forkorter reisen mellom Kazlıçesme og Göztepe fra 100 til 15 minutter.
Via høyspentmaster går det også tre kraftlinjer over Bosporos.
Navn
Bosporos er også kjent som Konstantinopelstredet eller som Istanbulstredet (tyrkisk: İstanbul Boğazı). For å skille det fra Kertsjstredet som tidligere ble kalt for Kimmeriske Bosporos, var det i antikken kjent som Trakiske Bosporos. Det ble også omtalt som Khalkedoniske Bosporos, eller Mysiske Bosporos (latin: Bosporus Mysius). Det er alle navn som knytter Bosporos til et kjent sted eller område i nærheten, og hvor Bosporos ble benyttet som et vanlig substantiv βόσπορος i betydningen «et stred», og var også benyttet for stredet ved Hellespont (dagens Dardanellene) i klassisk gresk, som bevitnet av forfattere som Aiskhylos og Sofokles.
Det greske navnet Βόσπορος, Bosporos, ble populært forklart som fra βοὸς πόρος, det vil si «oksestredet» eller «krøtterstredet» (tilsvarende som engelske «Ox-ford», «oksestredet», vadestedet for okser), fra genitiven av βοῦς, bous, «okse, krøtter», + πόρος, poros, «passasje», således okse- eller krøtterpassasje. Det er i referanse til Io i gresk mytologi som ble omformet til ei ku og fordømt til å vandre rundt på jorden inntil hun krysset Bosporos hvor hun møtte Promethevs. Denne folkelige etymologiske forklaringen ble kanonisert av Aiskhylos i dramaet Promethevs i lenker hvor Promethevs spår at stredet vil bli navngitt etter henne. Stedet hvor Io skal ha gått i land var i nærheten av Krysopolis («Gullbyen») som ble navngitt he Bous, «Kua». Det samme stedet var også kjent som Damalis da det var det stedet hvor den athenske general Khares reiste et minnesmerke over sin hustru Damalis. Dette monumentet inkluderte også en enorm statue av ei ku (navnet Damalis kan oversettes til «kalv»).
Den nevnte forklaringen er mer enn en pussig digresjon da den har betydning innenfor gresk mytologi og historie, men den egentlige etymologien av navnet er mindre poetisk, og sannsynligvis fra verbet βύζω eller βύω, «å fylle opp, klumpe opp», refererer til en «plugget passasje», en passasje som forhindret fra videre ferdsel, kanskje også beslektet med Bysants (Βυζάντιον; Byzántion), det første navnet for Istanbul. Hesykhios fra Alexandria har βύζαντες: πλήθοντες, det vil si buzantes i betydningen «fylle opp».
Stavingen med -ph-, som Bosphorus, har ingen begrunnelse i det antikke greske navnet, men det oppsto som en variant i middelalderlatin (som Bosphorus, og tidvis Bosforus, Bosferus), og i middelaldergresk tidvis som Βόσφορος, noe som ga opphav for den franske formen Bosphore, spanske Bósforo, og russiske Босфор. Den greske lærde Johannes Tzetzes fra 1100-tallet kalte stredet for Damaliten Bosporon (etter Damalis), men han rapporterte også i at daglig bruk var stredet kjent som Prosphorion på hans tid, navnet på den eldste nordlige havnen i Konstantinopel.
Naturforhold
Bosporos ble formet for omkring 7 600 år siden, da det stigende Middelhavet og Marmarahavet brøt seg vei til Svartehavet, som da var en lavereliggende ferskvannssjø. Det er mulig at den enorme flommen som dette medførte, som rammet bebygde og sannsynligvis dyrkete områder på nordkysten av Svartehavet, kan være ett av flere historiske impulser for mytiske fortellinger om enorme oversvømmelser som druknet mennesker og samfunn, slik som fortalt om i Gilgamesh-eposet og syndfloden i Bibelen.
Overflatestrømmen løper fra Svartehavet mot Marmarahavet med en fart på 1–1.5 m/s (3–5 km/t). Samtidig oppstår det bakevjer og lokalt sterke motstrømmer langs land. Sterk vind kan i perioder snu retningen på hovedstrømmen, og drive vann inn i Svartehavet. Hovedstrømmen motsvares av en nordgående understrøm på ca. 40 meters dyp. Dypvannsstrømmen stanses av en terskel mot Svartehavet, og blander seg deretter med hovedstrømmen. Understrømmen er vel kjent blant fiskere langs Bosporos, idet den kan trekke båter med garn ute nordover mot hovedstrømmen. Det har vært kjent siden før 1900-tallet at Svartehavet og Marmarahavet flyter inn i hverandre. I august 2010 ble en jevn og uavbrutt strømkanal av suspensjon-sammensetting oppdaget flytende langs bunnen av Bosporos. Den ville ha vært den 6. største elven på Jorden om den var på land. Undersøkelser av vann- og vinderosjon av stredet er knyttet til dens formasjon. Seksjoner av kysten har blitt forsterket med sement eller grus, og deler av stredet som er utsatt for sedimentering blir periodisk renskes opp.
Topografi
Strendene langs Bosporos skifter mellom nes og bukter, og ofte på en slik måte at ei bukt på den ene bredden motsvares av et nes på den andre. De fleste buktene danner avslutninga av små bekkedaler. Det er ingen elver av betydning som løper ut i Bosporos. Kysten er mange steder bratt, særlig i den nordlige delen. Høydeforskjellene er likevel små; de største høydene langs Bosporos er Büyük Çamlıca (262 meter) og Yuşa Tepesi (201 meter)
Nær den sørlige enden av Bosporos er det en fjord på europeisk side. Den heter Det gylne horn (Haliç på tyrkisk) og avgrenser den eldste delen av Istanbul med bymur rundt, fra andre deler nordover.
De ubebygde områdene langs Bosporos er for det meste skogkledd. Vanlige treslag er sypress, pinje, platan, hestekastanje, terpentintre og judastre. Skogbranner er vanlige. Trekkfugler mellom Europa og Asia følger vanligvis en av to hovedtrekkruter. Mens de vestlige fuglene følger kysten langs Vest-Afrika over Gibraltar flyr de østlige trekkfuglene over Bosporosstredet på vei til og fra Øst-Europa. Stredet og områdene rundt huser derfor et meget stort antall fuglearter i trekksesongene og er derfor et attraktivt reisemål for ornitologer. Området er spesielt attraktivt for de som vil studere rovfugler.
Historie
Bosporos har alltid hatt en stor kommersiell og strategisk rolle der stredet er på sitt smaleste. Rundt 500 f.Kr opprettet den greske bystaten Athen, som var avhengig av å importere korn fra Skytia, viktige allianser med byene som kontrollerte stredet, så som den megarianske kolonien Bysants.
Bosporos’ strategiske betydning var medvirkende til at den romerske keiseren Konstantin den store grunnla sin hovedstad der i 330, Konstantinopel. Byen ble i 1453 hovedstad i Det osmanske riket. For å erobre byen bygde osmanerne en borg på hver side av stredet, Anadoluhisarı (1393) og Rumelihisarı (1451).
Opp igjennom århundrene har Bosporos beholdt sin strategiske betydning, og strid om kontrollen over stredet har ført til en rekke konflikter i nyere historie. Vi kan nevne den russisk-tyrkiske krig 1877–1878 og angrepet til de allierte styrkene ved Dardanellene i 1915 under første verdenskrig. Flere internasjonale traktater har regulert trafikken i stredet, blant annet Montreux-konvensjonen av 1936 som garanterte fri skipsfart gjennom Bosporos og Dardanellene. Denne traktaten er nå erstattet av et IMO-regime.
Heinrich Zimmer
Heinrich Friedrich Zimmer (født 11. desember 1851 i Kastellaun, død 29. juli 1910 i Hahnenklee, Harz) var en tysk filolog.
Zimmer studerte under Rudolf von Roth ved Eberhard-Karls-Universität Tübingen. Han oppnådde i 1876 filosofisk doktorgrad på avhandlingen Ostgermanisch und Westgermanisch. I 1878 ble han Privatdozent for sanskrit og indoeuropeisk språkvitenskap i Berlin, han ble i 1881 utnevnt til professor i de samme emner i Greifswald og i 1901 til den første professor i keltisk filologi ved Humboldt-Universität zu Berlin. Hans mest kjente student var Rudolf Thurneysen, og han ble etterfulgt som professor av Kuno Meyer.
Innenfor germanistikk utgav Zimmer, foruten doktoravhandlingen, blant annet Die Nominalsuffixe a und ā in den germanischen Sprachen (1876), innen det indoeuropeiske blant annet Altindisches Leben (1879). Mest betydningsfull var likevel hans forskning på det keltologiske området. Han påviste blant annet gjennom en serie av studier av tidlig irsk litteratur beviser for at det hadde vært kontakt mellom Irland og Skandinavia allerede på 500-/600-tallet f.kr.
Zimmer publiserte sine viktigste i tidsskrift-serier, blant annet Keltische Studien (1-15, i "Zeitschrift für vergleichende Sprachforschung", bind 24-33), Keltische Beiträge (i "Zeitschrift für deutsches Altertum", bind 32-37) og Über die frühesten Beziehungen der Iren mit den Norgermanen (i Sitzungsberichte der Berliner Akademie der Wissenschaften", 1891).
Tour de France 1939
Tour de France 1939 var den 33. utgaven av sykkelrittet Tour de France og den ble avholdt fra 10. juli til 30. juli 1939.
Rittet fant sted mot starten av andre verdenskrig, og det var allerede uroligheter rundt om i Europa. Italia, Tyskland og Spania sendte derfor ikke noen lag til rittet i 1939. Tittelforsvareren fra Italia, Gino Bartali, fikk derfor ikke mulighet til å forsvare sin tittel. Dette skulle bli den siste Touren på åtte år. Den neste ble holdt i 1947, flere år etter andre verdenskrig.
Gjennomføringen av rittet
Rittet ble vunnet av belgieren Sylvère Maes, som også vant klatretrøya. Maes vant Touren for andre gang, der hans første tittel kom i 1936. Han vant med en margin på mer enn en halvtime til andremann, René Vietto, og 32 minutter til tredjemann, Lucien Vlaemynck. Lagkonkurransen ble vunnet av Belgias B-lag.
Endringer fra 1938
Før første gang var en bakketempo etappe innlagt (individuell start opp et fjell) – etappe 16B. En regel som gjorde det vanskeligere å fullføre rittet ble lagt til: På etappene 2-7 ble rytteren som lå på sisteplass sammenlagt fjernet fra rittet. Syklistenes viten og profesjonalitet utviklet seg også, ved at bruk av vitaminer ga bedre prestasjoner.
Referanser
<references group="Notes"/>
Det beste bandet i himmelen
Det beste bandet i himmelen er den første plata med Levi Henriksen & Babylon Badlands og den blt utgitt på Snaxville Recordings i 2016. Plata ble produsert av Amund Maaurd. "Det beste bandet i himmelen" inneholdt 12 sanger skrevet av Levi Henriksen.
Plata fikk strålende kritikk da den kom ut, og Geir Rakvaag i Dagsavisen skrev i april at «stort bedre blir ikke norsk rock våren 2016». Mens Bluesnews slo fast at ''«Produsert av blues og rock’n roll-gitarist og Spellemannsprisvinner Amund Maarud er dette en form som Henning Kvitnes dessverre ikke våger å avlegge et besøk slik han gjorde på 80-tallet med sine røtter i den klassiske rocken. Den samme også Bruce Springsteen og alle andre storytellere kommer fra. Hvis du er lei av å «være voksen» godt ut i livet, og fortsatt har et sterkt forhold til særlig tidlig 80-talls ustyrlige og tekstlig virile rockehelter som allerede er nevnt er dette platen for deg. Med en avskjedsreplikk til den energiske britiske gitaristen Wilco Johnson, som fikk Dr Feelgood til å gløde på sine første plateutgivelser, er «Det beste bandet i himmelen» virkelig verdt noen sene visninger i livets solnedgang»''.
NM i bandy for damer 2003
'''Det 20. Norgesmesterskapet i bandy for damer''' ble vunnet av Stabæk etter finaleseier 11-3 over Bergen. Bergen vant seriespillet.
Serien
Mesterskapet ble arrangert som rinkbandy. Bergen ble seriemester med 16 poeng, Stabæk fikk 14 poeng. Nordre Sande 6 poeng og Sagene 0 poeng.
Semifinaler
Lørdag 8.mars, Bærum ishall.
Smeden (vei)
Smeden (1-27, 2-8) er en vei på Smeden i Ringerike.
Smeden har avkjøring fra Bølgenveien, vestover fra denne, mellom Bølgenhøgda og Hadelandsveien. Den er cirka 250 meter lang, og har en liten avstikker til høyre når man kjører inn i veien. I tillegg til Smeden Barnehage er veien preget av trehusbebyggelse, og ligger cirka 305 meter over havet midtveis. Veien krysser Bølgenhøgda.
NM i bandy for damer 2003
Semifinaler
Søndag 9.mars, Bærum ishall.
Toy Matinee
Toy Matinee var et kortvarig amerikansk poprockband som eksisterte rundt 1990. Gruppa ga ut ett album med samme navn som gruppa.
Musikkprodusent og keyboardist Patrick Leonard (kjent blant annet for samarbeid med Madonna) så progrockgruppa Giraffe i en musikkonkurranse i 1988, og ble imponert. Han tok kontakt med gruppas sanger, Kevin Gilbert, og sammen med studiomusikerne Brian MacLeod (trommer), Tim Pierce (gitar) og Guy Pratt (bass) dannet de gruppa Toy Matinee. Gruppa ga ut sitt eneste album i 1990. Albumet gjorde middels suksess lokalt i California, og hadde et par mindre radiohits.
Etter plateutgivelsen mistet Patrick Leonard interessen for gruppa, og Kevin Gilbert måtte samle nye musikere for å turnere og promotere plata. I live-utgaven av Toy Matinee var blant annet Kevin Gilberts daværende kjæreste Sheryl Crow med, på keyboards, pluss Marc Bonilla på gitar. Gruppa turnerte i California og deltok på flere radioshow.
I 1994 ga Patrick Leonard og tidligere sanger og bassist i gruppa Mr. Mister, Richard Page, ut et album under navnet «Third Matinee».
Strategus longichomperus
Strategus longichomperus er en bille som hører til gruppen hornbiller i familien skarabider (Scarabaeidae).
Utseende
En stor (35-55 millimeter), kraftig, halvmatt, brunsvart hornbille, kroppen mer eller mindre sylindrisk. Hos denne arten har hannen tre horn på pronotum: ett langt og tynt foran i midten og to kortere, kjegleformede på sidene. Pronotum er glatt og blankt over hele overflaten. Hos hunnen mangler hornene på sidene, og hornet i midten er redusert til en liten knøl, her er det en rundet uthulning foran på pronotum, pronotums fremre del har kraftig, nettmasket mikroskulptur. Antennene er korte og vifteformede. Dekkvingene er blanke, fint og ganske spredt punkterte bortsett fra på sidene der det er grove punkter. Undersiden er kledt med lange, rødlige hår.
Levevis
Biologien til denne arten er ukjent.
Utbredelse
Arten er utbredt i Mexico, Guatemala og Honduras.
James B. Francis
James Bicheno Francis (født 15. mai 1815 i Southleigh i Oxfordshire i England, død 18. september 1892 i Lowell i Massachusetts i USA) var en britiskfødt amerikansk ingeniør. Han er kjent for sitt arbeid med francisturbinen.
Linger In-parken
Linger In-parken i Suzhou i provinsen Jiangsu i Folkerepublikken Kina er en av de største parkene i denne byen. Den ble opprinnelig anlagt under Ming-dynastiet av en lege som ville gi sine pasienter et behagelig og harmonisk sted der de kunne komme seg etter sin sykdom. Parkens korridorer har innlagt kalligrafi fra gamle mestere i kunsten, deres vinduer og porter åpner seg mot bemerkelsesverdig utfomet steinanlegg, små dammer og bambushaver.
Nordøst i hagen er det en kjempestor skulptur ut av en klippe fra Taisjøen.
Fata morgana
Fata morgana er en luftspeiling som kan oppstå som et resultat av en temperaturinversjon. Objekter på horisonten, som for eksempel øyer, skip eller isfjell, fremstår som strukket og opphøyet. Navnet kommer fra den italienske oversettelsen av Morgan le Fay, Kong Arthurs halvsøster, som kunne forandre form.
Xinjiangeiner
Det er to varianter:
Planten er en busk eller tre inntil 12 meter høyt. Nålene er tette i grupper av 3, og inntil 8 mm lange. Nåler på unge skudd, mer skjellaktige på eldre. Den er oftest særbu, med hann- og hunnblomster på separate individer.
Karl «Kalle» Holst
Karl «Kalle» Holst (født 26. november 1930, død 8. juli 2003) var en norsk jazzmusiker (tenorsaksofon og klarinett). Han debuterte i skoleband og ble så med i Harry Waagens orkester som var det sentrale jazzbandet i Trondheim mellom 1949 og 1953. Deretter var han aktiv i forskjellige grupper rundt byens jazzklubb (der han også hadde verv), bl.a. i Kjell Johansens kvintett (1955-56), Knut Greger Eriksens orkester (1956), «Modern Swing Septet» (1957) og fra 1958 i Asmund Bjørkens forskjellige besetninger.Han spilte fast med Asmund Bjørken til 1974 og deltok sammen med han ved en rekke Molde-festivaler, var også sporadisk medlem av andre og egne smågrupper.
Fra 70-tallet var hans swingende tenorsax videre å høre i gruppa «Entusijazzme» fra 1978 til 1979 og Bjørn Krokfoss oktett fra 1978 (LP-en «Old news» i 1981). Han medvirket på LP-en «Swingjazz» med Asmund Bjørken og Arvid Genius (1982) og var igjen fra 1992 medlem av Asmund Bjørken sekstett (CD-en «Pot's on» i 1992 og Moldefestival-engasjement i 1993). I 1994 spilte han med en gruppe av unge musikere i Holst/Gutvik kvartett.
Bulgarias kvinnelandslag i strandhåndball
Bulgarias kvinnelandslag i strandhåndball representerer Bulgaria i internasjonale konkurranser i strandhåndball. Sporten er underlagt Det bulgarske håndballforbundet (Bulgarian Handball Federation).
Resultater
Bulgaria deltok ved VM i beachhåndball 2006 i Rio de Janeiro i Brasil. Her spilte de seg fram til semifinalen, men tapte der 1-2 for Brasil. De tapte deretter bronsefinalen 0-2 mot Russland, og endte med det på 4.-plass i turneringen.
Amphicnaeia
Amphicnaeia er en slekt av biller som tilhører den artsrike underfamilien Lamiinae i familien trebukker (Cerambycidae).
Marshall County (Indiana)
Marshall County er et fylke i den amerikanske delstaten Indiana.
Amphicnaeia
Utseende
Små til middelsstore, avlange, grå- eller brunaktige trebukker. Kroppsformen er nokså jevnbred. Antennene er omtrent så lange som kroppen, med lange, fine hår.
Utbredelse
Slekten er vidt utbredt i Sør- og Mellom-Amerika, fra Guatemala i nord til det sørlige Brasil i sør.
Porto Acre
Porto Acre er en kommune i delstaten Acre i nordregionen av Brasil.
Taron Egerton
Taron David Egerton (født 10. november 1989 i Birkenhead i Cheshire i England) er en walisisk skuespiller, kjent for å spille Elton John i Rocketman (2019) og Kingsman: The Secret Service (2014).
Bakgrunn
Egerton presenterte seg for et stort internasjonalt publikum i 2014, da han først spilte Edward Brittain i Testament of Youth, for så å få sitt store gjennombrudd i hovedrollen som Eggsy i actionfilmen Kingsman: The Secret Service med Colin Firth og Samuel L. Jackson, som ble en stor publikums- og kritikerfavoritt verden over. Han spilte i Legend (2015) med Tom Hardy i hovedrollen, og Eddie the Eagle (2016), der han spilte skihopperen Eddie «The Eagle» Edwards, som var Storbritannias første deltaker i skihopp i OL, og som ble en kultfigur på grunn av sine dårlige resultater.
I 2019 spilte han hovedrollen som Elton John i Rocketman, en filmbiografi om sangeren. Han vant en Golden Globe for rollen.
Max Uhle
Friedrich Max Uhle (født 25. mars 1856 i Dresden, Tyskland, død 11. mai 1944 i Loben) var en tysk arkeolog. Hans arbeidet i Peru, Chile, Ecuador og Bolivia i begynnelsen av 1900-tallet hadde stor innflytelse over arkeologien slik den ble praktisert i Sør-Amerika.
Uhle tok eksamen i 1880 ved Leipzig universitet. Han gifte sig med Charlotte Grosse i Philadelphia, Pennsylvania, der han arbeidet på University of Pennsylvania i flere år.
Uhle studerte til filolog, men i sin tid som intendant ved Dresden Museum ble han interessert i Peru.
Omototus
Omototus er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten.
Temperaturinversjon
En temperaturinversjon er et meteorologisk fenomen i atmosfæren der temperaturen øker med høyden og ikke lenger minker med høyden som den vanligvis gjør. Siden kaldluft er tyngre enn varmluft vil et luftlag med en inversjon være svært stabilt, og dette kan føre til at toppen av luftlaget virker som et lokk der luften blir fanget innenfor laget. En inversjon kan ofte oppstå ved bakken, og kan da føre til at forurensning som smog kan samle seg opp i større konsentrasjoner enn i situasjoner uten inversjoner. Temperaturinversjoner oppstår ofte om vinteren i klarvær på grunn av stor varmeutstråling fra bakken. Inversjoner kan også stoppe konveksjonsprosesser.
Normale atmosfæriske forhold
I de lavere delene av atmosfæren (troposfæren) er luften nær bakken vanligvis varmere enn luften over. Dette kommer stort sett av at atmosfæren blir varmet opp nedenfra av solstråling som varmer opp jordoverflaten, som så varmer opp luftlagene i atmosfæren like over.
Hvordan en inversjon oppstår
En varmere luftmasse som strømmer over en kaldere kan ofte stoppe konveksjon som kan oppstå i den kaldere luftmassen. Den varmere luftmassen virker som et lokk over den kaldere luftmassen, men hvis konveksjonen bryter gjennom dette lokket, enten ved at konveksjonen er kraftig nok i utgangspunktet eller at luften blir løftet av en front eller en fjellrekke, kan det frigis store mengder konvektiv energi som kan føre til svært kraftige tordenbyger. Slike inversjoner kan man ofte ha i forbindelse med utviklingen av tornadoer, og i slike tilfeller kan det kjøligere laget faktisk være ganske varmt, men fremdeles tyngre og kaldere ved bakken enn i laget over.
20–55 km over bakken hvor strålingen fra sola kolliderer med oksygenmolekylene i stratosfæren, foregår det en fortløpende omdannelse av oksygen til ozon, og fra ozon til oksygen igjen, mens prosessen samtidig absorberer og omdanner mye av UV-lyset til varme, hvilket får temperaturen i de øvre luftmasser til å stige med flere titalls grader. Ozonlaget filtrerer med andre ord ikke strålingen fra sola, men omdanner en god porsjon av den til mindre energirik stråling, og skaper dermed et varmeomslag rundt de øvre delene av atmsofæren og forhindrer slik at luftmassene under fortsetter å stige uhindret oppover.
Subsidensinversjon
En inversjon kan utvikle seg ovenfra som et resultat av at luft sakte synker nedover over et stort område og blir varmet opp adiabatisk. Denne prosessen er ofte knyttet til høytrykkssituasjoner. Et stabilt marint lag kan da oppstå over hav. Når dette laget flytter seg over varmere vann kan turbulens innenfor det marine laget gradvis blir løftet oppover og til slutt bryte gjennom inversjonslaget. Dette kan skape tordenvær, og hvis de rette vilkårene er til stede kan det føre til en tropisk syklon.
Kappeinversjon
En kappeinversjon er et inversjonslag som virker som en kappe over et konvektivt grenselag. Grenselaget er den delen av atmosfæren som er nærmest bakken. Vanligvis varmer sola opp overflaten, som så varmer opp luften like over bakken. Dette skaper termiske oppvinder på grunn av stigende varmluft (varm luft er lettere enn kald luft), en prosess kalt konveksjon. Et konvektivt lag slik som dette kan ofte danne skyer når varmluften stiger så høyt at den blir avkjølt og vanndampen kondenserer. Et inversjonslag har en når en har kaldere luft ved bakken enn i høyden over, og dette skaper en stabil tilstand i atmosfæren som demper vertikale bevegelser i atmosfæren.